Amandaprisen 2023

Amandaprisen 2023 var den 39. utdelingen av Amandaprisen og ble arrangert 19. august 2023. Utdelingen fant sted i Festiviteten i Haugesund konserthus i forbindelse med den 51. utgaven av Den norske filmfestivalen. Prisen gjaldt filmer som hadde premiere på norske kinoer i perioden 1. juli 2022 til 30. juni 2023.

Gunnar Vikenes film Krigsseileren fikk flest priser med fire, Ellos eatnu – La elva leve ble kåret til beste norske kinofilm, Kampen om Narvik vant Folkets Amanda, mens skuespiller Bente Børsum ble tildelt Amandakomiteens ærespris.

De nominerte ble offentliggjort 14. juni 2023. Ellos eatnu – La elva leve, Ole Giævers film om Alta-konflikten, og Krigsseileren fikk flest nominasjoner med åtte hver, mens Kampen om Narvik fikk seks nominasjoner. De fem filmene med flest seere ble nominert til publikumsprisen Folkets Amanda. Vinneren i denne klassen ble kåret gjennom avstemning på nrk.no. Odd-Magnus Williamson ledet utdelingen for fjerde gang, og den ble overført på NRK2.

Vinnere og nominerte 
Vinnere står først i tabellen og er merket med fet skrift.

Referanser

Kilder